രാജ്യത്ത് 18 വയസിന് താഴെയുള്ളവര്ക്ക് കോവിഡ് വാക്സിന് അടുത്ത മാസം മുതല് ന്യൂഡല്ഹി രാജ്യത്ത് കുട്ടികള്ക്കുള്ള കോവിഡ് വാക്സിന് അടുത്ത മാസം മുതലെന്ന് ഐ.സി.എം.ആര്. രണ്ട് വയസ് മുതല് 18 വയസ് വരെയുള്ളവര്ക്കാകും വാക്സിന് നല്കുക. രണ്ടു മൂന്നും ഘട്ട ട്രയലിന്റെ ഫലം അംഗീകരിച്ചാലുടന് കുട്ടികള്ക്ക് വാക്സിന് നല്കാനുള്ള നടപടികള് ആരംഭിക്കുമെന്ന് ഐസിഎംആര് വ്യക്തമാക്കി. ഇതുസംബന്ധിച്ച ചര്ച്ചകള് കേന്ദ്ര സര്ക്കാരുമായി ആരംഭിച്ചെന്നും ഐസിഎംആര് വ്യക്തമാക്കി. അതേസമയം രാജ്യത്ത് കഴിഞ്ഞ 24 മണിക്കൂറിനിടെ 36,401 പേര്ക്കു കൂടി കോവിഡ് സ്ഥിരീകരിച്ചു. ഇതില് പകുതിയിലധികം രോഗികളും കേരളത്തിലാണ്. 21,427 പേര്ക്കാണ് ബുധനാഴ്ച കേരളത്തില് കോവിഡ് 19 സ്ഥിരീകരിച്ചത്.കഴിഞ്ഞ 24 മണിക്കൂറിനിടെ 39,157 പേര് രോഗമുക്തി നേടുകയും 530 മരണം സ്ഥിരീകരിക്കുകയും ചെയ്തിട്ടുണ്ട്. രാജ്യത്ത് ഇതുവരെ 4,33,049 മരണമാണ് കോവിഡ് ബാധയെ തുടര്ന്നെന്ന് സ്ഥിരീകരിച്ചിട്ടുള്ളത്.